"Адаҟьа еиҿыскааит жәабранмзазы. Аидеиа зсызцәырҵызгьы убри ауп, зны ныҟәара иааз агәыԥ аҳҭнықалақь аҭыԥк аҭоурых хыхь-хыхь ашырзеиҭарҳәоз саҳаит, сара уи атема ицәгьамкәа издыруеит аҟнытә, сгәы иамыхәеит. Ажәытәтәи ахыбрақәа, ара инхо ауаа рҭоурых уҳәа - ари даара аинтерес аҵоуп. Сара сыблогерҵәҟьоуп ҳәа сзымҳәозаргьы, исыӡбеит маҷ-маҷ Аҟәа аҭоурых анҵара, схала иҭысхуа афотосахьақәа рҭагалара. Иахьа ирацәоуп шьоукы рҭыхымҭақәа дара рдаҟьаҿы ианыркьыԥхьуа, иара аинтеллектуалтә мазара ҳәа изышьҭоу аӡара сазыразым, убри сацәцарц сҭахуп, уи сацәыхарахарц. Сара исзымдыруа информациа аазгозар, еснагь иаасырԥшуеит иара ахьынтәиаазгаз, сахьаԥхьаз. Аблог иснарҵаз даара ирацәоуп, ҿыц издырыз маҷым. Иаԥхьо еснагь исзырыҩуеит, насгьы дара иазҵаауеит, ирҳәоит Аҟәа ари шыҟаз шԥаҳзымдыруаз ҳәа", - еиҭалҳәеит Қапԥҳа.
Иаҳа инеиҵыху аиҿцәажәара шәазыӡырҩы аудио аҿы, мамзаргьы арадио Sputnik Аԥсны аефир аҿы.
Иара убас шәаԥхьар ҟалоит:
Сезгин раԥхьаӡа акәны Гагра анырга ашьҭахь Аԥсныҟа дааит, усҟан иара ихыҵуан 24 шықәса. Аибашьҩы иажәақәа рыла, Ҭырқәтәыла аррамаҵзура ашьҭахь ԥышәа хәыҷык иман, абџьар атәы идыруан.
"Аҟәа ахақәиҭтәразы ҳгәыԥ Каман ала раԥхьа ажәылара ҳалагеит, усҟан Гагратәи абаталион салан. Усҟан ауп данҭаха Баҳадыр Абыӷба, Ерқан Қәҭарба дырхәит, еиҭа быжьҩык раҟара аҷкәынцәа рхәит. Иҭахаз ҳаҷкәынцәа рыԥсра усҟан иаҳзеилкааӡомызт, урҭ рҵәыуара аха ҳамамызт, аибашьра цон. Нас аибашьра ашьҭахь ауп зегьы анеилаҳкаауаз, ҳгәы аныԥжәоз. Баҳадыри сареи ҳхәыҷаахыс ҳаибадыруан. Аибашьра нҵәоит сентиабртәи ажәылара ашьҭахь ҳәа ихасҵомызт, ус шаҟантә ҳцахьаз ажәылара, аха ҳаиааиуамызт. Нас аиааира ҳгеит, аибашьра нҵәеит ҳәа анырҳәа ихасҵомызт, агәра сызгомызт", - еиҭеиҳәеит аветеран.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
Иара убас шәаԥхьар ҟалоит:
Шәазыӡырҩла арубрика "Аҭоурых иагәылаҵәаху" арадио Sputnik Аԥсны аефир аҿы ес-мҽыша.
АҞӘА, цәыббра 27 – Sputnik. Аԥсны иҳаҩсыз уахыки-ҽнаки рыла акоронавирус зыхьуа рхыԥхьаӡара даҽа 46-ҩык рыла еиҳахеит ҳәа аанацҳауеит Ауааԥсыра акоронавирус рацәыхьчаразы аоперативтә штаб.
"Иҳаҩсыз уахыки-ҽнаки рыла акоронавирустә инфекциа амазааразы игәаҭан 160-ҩык атәылауаа, урҭ рахьтә адиагноз COVID-19 рзышьақәыргылан 46-ҩык", - ҳәа аанацҳауеит аоперштаб.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 120-а апациентцәа, урҭ рахьтә COVID-19 адиагноз рзышьақәырӷәӷәоуп 117-ҩык, рҭагылазаашьа хьанҭоуп 14-ҩык, ибжьаратәуп 27-ҩык.
Ауааԥсыра COVID-19 рацәыхьчаразы аоперативтә штаб ажәлар рахь ааԥхьара ҟанаҵоит ачымазара ҿкы рымкырц азы иахәҭоу аԥҟарақәа зегьы ирықәныҟәаларц.
Акоронавирус иазку ажәабжьқәа шәрыԥхьар ҟалоит абра>>